Saul Perlmutter

Saul Perlmutter (* 22. September 1959 in Champaign-Urbana, Illinois) is en US-amerikaansch Astronom un Nobelpriesdräger in Physik.

 Familie 
Saul Perlmutter is de Söhn vun den ehmalgen Perfesser för Chemie- un Biomolekularingenieurwetenschap an de University of Pennsylvania Daniel P. Perlmutter„Physics in the News“, University of California, Berkeley, afroopen an’ 4. Oktober 2011Daniel P. Perlmutter, Robert L. Rothstein: „The Challenge of Climate Change: Which Way Now“, John Wiley and Sons 2011, Seite 1Websteed vun Daniel P. Perlmutter, University of Pennsylvania, afroopen an’ 4. Oktober 2011 un de fröhere Perfessersche an de Temple University un Sozialwetenschaplerin  Felice D. Perlmutter, deren jöödsch Öllern nah de russisch Revolutschoon 1919 ut dat hüüdige Moldawien över Kanada in de USA inwannert sünd. Saul Perlmutter hett twee Geschwister, Shira und Tova.

 Leven 
Saul Perlmutter hett Physik an de Harvard University (Bachelor-Afsluss 1981) studeert un kreeg 1986 sien Doktertitel Ph.D. an de University of California, Berkeley mit en Arbeit to de Söök nah Supernovae. He weer van 1989 bi 1993 Wetenschapler an dat Center for Particle Astrophysics in Berkeley un is siet 1983 Wetenschapler an dat Lawrence Berkeley National Laboratory (siet 1999 as Senior Scientist un Gruppenleiter).Lisa Yount: Modern astronomy: expanding the universe. Infobase Publishing 2006, Seite 195 f.

Perlmutter leit dat Supernova Cosmology Project, en vun de beid Teams, de Enn’ vun de 1990er Johrenut en Meeten vun de Helligkeit vun feern Supernovae vun den Typ Ia up en Beschleunigung vun de kosmisch Expansion slooten hemm. Disse Opdecken weer Utlööser vun de hüüdig Söök nah de Natuur vun de Dunkle Energie. Perlmutter is an mehreren Beobachtungsprojekten bedeeligt, de to dat Upkloren vun kosmologisch Problems nah Supernovae sööken.

2011 kreeg he gemeensam mit Brian Paul Schmidt und Adam Guy Riess den Nobelpries för Physik. Würdigt wurr hör Opdecken vun de beschleunigt Expansion vun dat Universum dör dat Beobachten vun feern Supernovae.The Nobel Prize in Physics 2011 bi nobelprize.org, 4. Oktober 2011 (engelsch ; afroopen an’ 4. Oktober 2011).

Siet 2002 is Perlmutter Liddmaat vun de National Academy of Sciences, siet 2007 vun de American Academy of Arts and Sciences un siet 2003 vun de American Association for the Advancement of Science. He forscht buterdem in dat Berkeley Earth Surface Temperature-Projekt mit.

 Utteknungen 
 2002: Ernest-Orlando-Lawrence-Pries
 2006: Shaw Prize
 2006: Antonio-Feltrinelli-Pries
 2007: Gruber-Pries för Kosmologie
 2009: Dickson Prize in Science
 2011: Albert-Einstein-Medaille
 2011: Nobelpries för Physik

 Weblenken 

 Websteed
 Autobiographisches
 Biographie bi de APS
 Personennaamdatei

 Enkeld Nahwiesen 

Kategorie:Mann
Kategorie:Börger von de USA
Kategorie:Astronom
Kategorie:Nobelpriesdräger (Physik)
Kategorie:Boren 1959